Sverre Mørkhagen

Sverre Victor Mørkhagen (født 2. mars 1949) er en norsk journalist, kommunikasjonsrådgiver, forlegger og forfatter, bosatt i Oslo.

Mørkhagen er oppvokst på Nøtterøy og er  cand. philol. fra Universitetet i Oslo med norsk hovedfag. 

Han arbeidet først med journalistikk i NTB og Nationen før han gikk over til forlagsarbeid i Cappelen og var deretter daglig leder i forlaget Andresen & Butenschøn i ti år. Fra 2006 har han utelukkende konsentrert seg om forfattervirksomhet og er særlig kjent for sitt verk om den norske utvandringen til Amerika, utgitt i tre bind i årene 2009–2014.

I 2019 utga han boken Ibsen: «... den mærkelige mand» som fikk positiv medieomtale, men møtte faglig kritikk fra flere Ibsenforskere. Kritikken handlet blant annet om at Mørkhagen omtaler en teori om at Ibsen skal ha blitt far allerede som 15-åring. Mørkhagen har uttrykt sin forbauselse over raseriet i kritikken og betegner den som gneldrende og glefsende. Videre bemerker han at han opplever enkelte deler av fagmiljøet som sterkt «faktadogmatisk» og sneversynt. Mørkhagen vant Riksmålsforbundets litteraturpris i 2019 for utgivelsen.

Bibliografi
 Kristins verden. Om norsk middelalder på Kristin Lavransdatters tid, sakprosa (1995)
 Peer Gynt. Historie, sagn og «forbandet Digt», sakprosa, Cappelen (1997)
 Farvel Norge. Utvandringen til Amerika 1825-1975, sakprosa, Gyldendal (2009)
 Drømmen om Amerika. Innvandringen fra Norge 1825-1900, sakprosa, Gyldendal (2012)
 Det norske Amerika. Nordmenn i USA og Canada 1900-1975, sakprosa, Gyldendal (2014)
 Ibsen: «... den mærkelige mand», sakprosa, Gyldendal (2019)

Referanser

Kilder
Presentasjon av Sverre Mørkhagen i Forfatterkatalogen på Forfattersentrums nettsider
Presentasjon av Sverre Mørkhagen på Gyldendals nettsider 
 Sverre Mørkhagen 70 år - omtale i Aftenposten 2. mars 2019

Norske forfattere
Personer fra tidligere Nøtterøy kommune